Hagen vant på knockout i Sverige
ARTIKKELEN ER OVER FIRE ÅR GAMMEL Nordmannen gikk hardt ut mot sin 10 år eldre motstander. Buriola ble tvunget til å ta telling allerede i første runde. – Mot slutten av første runde skjønte jeg at det gikk mot seier om jeg fikk inn noen treffere. Han var uortodoks og bevegelig, så jeg måtte være tålmodig, sier Hagen til NTB. Historien gjentok seg i annen runde da italieneren måtte i bakken med drøyt 30 sekunder igjen på klokka. Derfra og ut handlet alt om å overleve for Buriola.I tredje runde fikk Hagen inn en god treffer med høyrehånden, og da Buriola igjen gikk i kanvsen mente dommeren at kampen var over. Da gjensto det halvannet minutt av runden. – Det var en høyre kryss som traff veldig godt. Det føltes veldig deilig. Det er en del nordmenn og masse svensker her nede. Et kult stevne med veldig god stemning, sier Hagen. Med seieren sikret Hagen sin åttende proffseier i lett tungvekt. Han har vunnet tre av dem på knockout. – Denne kampen ble akkurat som ventet. Jeg visste at han var bevegelig, men jeg gikk mot kroppen og fikk inn jabben. Etter en ikke altfor krevende kamp i Nyköping lørdag håper han å raskt være tilbake i ringen. – Det hadde vært kult om det ble et stevne i Norge før jul. Det er masse snakk om det, så jeg håper det kommer på plass, sier han.
Proffbokser Alexander Hagen (26) vant enkelt mot italienske Alessandro Buriola (36) på kveldens «Nordic Fight Night»-stevne i svenske Norrköping.